Държавен вестник, бр. 104, 2024 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  104
3. Размяна на информация за ефективното 
управление на учебния процес.
4. Обмен на студенти, докторанти, специа­
лизанти и преподаватели.
5. Обмен на изследователи за съвместна 
работа по приоритетни научни и технически 
проекти.
6. Насърчаване на изграждането на ди­
ректни връзки между висшите училища в 
двете Страни, включително и за изпълнение 
на проекти по програма Еразъм+.
Член 6
1. Договарящите се Страни разменят за 
периода на валидността на това Споразумение 
една делегация, състояща се от до 5 експерти 
за срок до 6 дни с цел запознаване с образо­
вателната система, опита в управлението на 
образованието, организацията на научноиз­
следователската и преподавателската дейност, 
обсъждане на въпроси, свързани с разширя­
ването и развитието на сътрудничеството в 
областта на образованието.
2. Международните пътни разходи от сто­
лица до столица и медицинска застраховка 
на съответните експерти са за сметка на 
изпращащата Страна.
3. Приемащата Страна поема разходите 
за хотелско настаняване, храна и вътрешен 
транспорт по време на пребиваването на де­
легацията в своята Страна.
Член 7
Страните насърчават сътрудничеството 
между висшите училища на двете държави при 
организирането на продължаващото обучение 
и курсове за повишаване на професионалната 
квалификация.
Член 8
1. Българската Страна отпуска 2 места за 
летни езикови семинари по български език, 
литература и култура, както следва: едно място 
за летния семинар в Софийския университет 
„Св. Климент Охридски“ и едно място за 
летния семинар във Великотърновския уни­
верситет „Св. св. Кирил и Методий“.
Българската Страна осигурява на двамата 
участници безплатен пансион (храна и наста­
няване), както и учебна и културна програма. 
Участниците поемат транспортните разходи 
до и от мястото на провеждане на семинара.
2. Виетнамската Страна отпуска 2 места 
за летен езиков семинар по виетнамски език, 
като осигурява на двамата участници безпла­
тен пансион (храна и настаняване), както и 
учебна и културна програма. Участниците 
поемат транспортните разходи до и от мястото 
на провеждане на семинара.
Член 9
1. Страните подпомагат изучаването и раз­
пространяването на българския и виетнамския 
език и литература в своите университети. Във 
връзка с това при изявено желание и съобразно 
възможностите си Страните си разменят на 
реципрочна основа лектори по български и 
виетнамски език, съответно във виетнамски 
университет и във Факултета по класически и 
нови филологии към Софийския университет 
„Св. Климент Охридски“, номиниран и пред­
ложен от Министерството на образованието и 
подготовката на Социалистическа република 
Виетнам, при следните условия:
а) Транспортните разходи на лекторите до 
съответния град на месторабота в приемащата 
Страна и обратно се поемат от изпращащата 
Страна.
б) Приемащата Страна осигурява на лекто­
рите месечно възнаграждение в съответствие 
с разпоредбите на действащото законодател­
ство в Страната, имайки предвид научната 
им степен и прослужените години.
в) Приемащата Страна осигурява на лекто­
рите подходящо безплатно жилище. Лекторът 
сам заплаща личните си разходи за издръжка, 
като разходи за телефонни разговори, разходи 
за вода, електроенергия, отопление, газ.
г) Двете Страни осигуряват на лекторите 
медицинско осигуряване съгласно действа­
щото в Страната законодателство.
2. Лекторите, приети на основание това 
Споразумение, не се нуждаят от разрешителни 
за работа. Докато работят в приемащата Стра­
на, лекторите са длъжни да спазват законите 
на тази Страна.
Член 10
1. Лицата от двете Страни, пътуващи в 
изпълнение на това Споразумение, се осво­
бождават от такси за дългосрочно пребива­
ване, от такси за продължаване на престоя 
им в съответната Страна, както и от такси 
за издаване на визи.
2. Лицата от двете Страни, пътуващи в из­
пълнение на това Споразумение, кандидатстват 
за предоставяне на право на пребиваване по 
реда и условията на действащото законода­
телство на съответната приемаща Страна.
Член 11
1. Това Споразумение може да бъде до­
пълвано или изменяно по взаимно писмено 
съгласие на двете Страни по дипломатически 
път. Такива допълнения или изменения са 
неразделна част от това Споразумение.
2. Всички спорове между Страните, въз­
никнали при тълкуването или изпълнението 
на това Споразумение, се уреждат чрез кон­
султации и преговори.
Член 12
1. Настоящото Споразумение влиза в сила 
от датата на неговото подписване и остава в 
сила за тригодишен период. Срокът на действие 
на Споразумението може да продължи авто­